พม่าส่งฟ้อง หมอสุพัฒน์
หลบหนีเข้าเมือง บัตรปชช.ปลอม เมียได้อภัยโทษ,หมอสุพัฒน์ ส่อนอนคุกยาวในเมียนมา เผยหลังถูกศาลพิพากษาคดีหนีเข้าเมืองกับใช้บัตรประชาชน ปลอมอย่างต่ำนาน 1 เดือน อย่างช้า 3 เดือน ก่อนผลักดันออกนอกประเทศ โดยรัฐบาลกลางเป็นผู้สั่งการ ขณะที่เมียของหมอคนดังได้รับอิสรภาพถูกปล่อยออกจากเรือนจำแล้วในคดีร่วมกันลักทรัพย์รถปิกอัพของ 2 ผัวเมียเหยื่อถูกฆ่า,กรณีเจ้าหน้าที่ตำรวจเมืองมะละแหม่ง ประเทศเมียนมา จับกุม พ.ต.อ.นพ.สุพัฒน์ เลาหะวัฒนะ อดีตอายุรแพทย์ รพ.ตำรวจ ที่หนีหมายศาลจังหวัดเพชรบุรี ในคดีฆ่าผู้อื่น ลักทรัพย์และค้ามนุษย์ ซึ่งถูกศาลจังหวัดเพชรบุรีพิพากษาประหารชีวิตในคดีฆ่าแล้วฝัง 2 คนงานชาวพม่าในไร่ของตัวเองที่บ้านท่ามะริด ต.กลัดหลวง อ.ท่ายาง จ.เพชรบุรี หลังหลบหนีไม่ไปฟังคำสั่งศาล ไปกบดานที่บ้านสาวคนสนิทชาวพม่าที่เมืองมะละแหม่ง พร้อมยึดเงินสดทั้งของไทยและเมียนมานับแสนบาท แต่ยังไม่สามารถส่งตัวให้ทางการไทยได้ เนื่องจาก พ.ต.อ.นพ.สุพัฒน์ต้องขึ้นศาลพม่าในคดีหลบหนีเข้าเมืองก่อนนั้น,ต่อมาเมื่อวันที่ 22 ธ.ค. ผู้สื่อข่าวรายงานว่า ขณะนี้ พ.ต.อ.นพ.สุพัฒน์ ยังถูกเจ้าหน้าที่ตำรวจเมืองมะละแหม่งควบคุมตัวเพื่อจะส่งฟ้องศาลในวันที่ 28 ธ.ค.นี้ ในข้อหาหลบหนีเข้าเมืองและใช้บัตรประชาชนปลอมซึ่งหลังการตัดสินของศาลเมียนมาแล้วจะมีความชัดเจนว่าจะผลักดันออกนอกประเทศในช่วงไหน ขณะที่นายอูหน่ายวิน เจ้าหน้าที่ท้องถิ่นและเป็นล่ามแปลภาษาไทยชาวเมียนมาที่เมืองเมียวดี กล่าวว่า ผู้ต้องหาชาวต่างชาติทุกคนที่ถูกส่งขึ้นศาลตัดสินแล้วจะต้องรอเวลาให้ทางรัฐบาลกลางที่กรุงเนปิดอว์เป็นผู้สั่งการปล่อยตัว เจ้าหน้าที่ท้องถิ่นไม่สามารถดำเนินการเองได้ สำหรับ พ.ต.อ.นพ.สุพัฒน์ คาดว่าหลังศาลตัดสินแล้วอย่างเร็วที่สุด 1 เดือน หรืออย่างช้า 3 เดือน ถึงจะมีการผลักดันออกนอกประเทศได้ แม้ทางการไทยจะทำเรื่องขอตัวก็ตาม,ในขณะที่ พ.ต.อ.นพ.สุพัฒน์ กำลังหนีศาลและถูกทางการเมียนมาจับกุมนั้นปรากฏว่าภรรยาที่ถูกคุมขังได้รับการปล่อยตัวจากเรือนจำแล้วโดยเมื่อเวลา 11.00 น. วันเดียวกันที่เรือนจำกลางเพชรบุรีได้ปล่อยตัวผู้ต้องราชทัณฑ์ที่ได้รับการปล่อยตัวตามพระราชกฤษฎีกาพระราชทานอภัยโทษ พ.ศ.2559 เนื่องในวโรกาสการขึ้นทรงราชย์สืบราชสันตติวงศ์ ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 โดยมีผู้ต้องราชทัณฑ์ที่เข้าเกณฑ์ได้รับพระราชทานอภัยโทษรวม 120 คน ซึ่งหนึ่งในผู้ได้รับการปล่อยตัวครั้งนี้มี น.ส.วิลสา จันทรบัญชร อายุ 44 ปี ภรรยาคนที่ 3 ของ พ.ต.อ.นพ.สุพัฒน์ เลาหะวัฒนะ อดีตอายุรแพทย์ รพ.ตำรวจที่ถูกทางการเมียนมาจับกุม หลังหลบหนีหมายศาลจังหวัดเพชรบุรีไปกบดานที่เมียนมา,ทั้งนี้ น.ส.วิลสา จันทรบัญชร ถูกพนักงานอัยการจังหวัดเพชรบุรี ฟ้องเป็นจำเลยร่วมกับ พ.ต.อ.นพ.สุพัฒน์ ในคดีลักทรัพย์เป็นรถกระบะโตโยต้า ไทเกอร์ของนายสามารถ นุ่มจุ้ย และนางอรษา เกิดทรัพย์ สองสามีภรรยาชาวไร่สับปะรดใน อ.ท่ายาง จ.เพชรบุรี ที่สูญหายไป ต่อมาเมื่อ พ.ศ.2556 ศาลเพชรบุรีได้มีคำพิพากษาคดีแดงที่ 4377/2556 ให้ทั้งคู่มีความผิดจริงสั่งจำคุกคนละ 5 ปี ส่วน น.ส.วิลสาให้การเป็นประโยชน์ในชั้นสอบสวนจึงลดโทษให้ 1 ใน 3 เหลือโทษจำคุก 3 ปี 4 เดือน ขณะอ่านคำพิพากษา พ.ต.อ.นพ.สุพัฒน์ไม่มาฟังคำพิพากษาและหลบหนี,จากนั้น น.ส.วิลสา เข้ารับโทษการจองจำที่เรือนจำกลางเพชรบุรี ตั้งแต่วันที่ 25 มีนาคม 2558 และมีกำหนดพ้นโทษจริงในวันที่ 31 พฤษภาคม 2561 ขณะถูกจองจำปฏิบัติตนเป็นนักโทษชั้นดี กระทั่งเมื่อวันที่ 9 มิถุนายน 2559 เนื่องในโอกาสพระบาทสมเด็จพระปรมินทรมหาภูมิพลอดุลยเดช รัชกาลที่ 9 ครองสิริราชสมบัติ ครบ 70 ปี จึงได้รับการลดโทษ 1 ปี 1 เดือน 10 วันมาแล้ว 1 ครั้ง และครั้งนี้ในวโรกาสการขึ้นทรงราชย์สืบราชสันตติวงศ์ ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ได้รับการอภัยโทษและได้รับการปล่อยตัวในที่สุด สรุปแล้ว น.ส.วิลสา ถูกจองจำจริง 15 เดือน,หลังได้รับอิสรภาพ น.ส.วิลสาปฏิเสธการให้สัมภาษณ์ แต่จากการสอบถามนายประเสริฐ ว่อง–อุดมทรัพย์ อดีตคนสนิทของ พ.ต.อ.นพ.สุพัฒน์ ที่เดินทางมารับตัวทราบว่า น.ส.วิลสาอาจจะเดินทางไปพักที่ประเทศอังกฤษ จากนั้นรีบเดินขึ้นรถยนต์มิตซูบิชิ ปาเจโร่ สีขาว ทะเบียน กง 8212 ชุมพรออกไปจากเรือนจำทันที สำหรับคดีลักทรัพย์ที่ น.ส.วิลสา กับ พ.ต.อ.นพ.สุพัฒน์ถูกดำเนินคดีร่วมกันครั้งนี้เป็นต้นเหตุแห่งการขยายผลสืบสวนไปค้นบ้านพักในไร่ ของ พ.ต.อ.นพ.สุพัฒน์ที่บ้านท่ามะริด อ.ท่ายาง จ.เพชรบุรี และคลินิกของ พ.ต.อ.นพ.สุพัฒน์ในกรุงเทพฯ พบอาวุธปืนและเครื่องกระสุนปืนจำนวนมาก ทั้งยังพบแรงงานต่างด้าวชาวพม่าที่หลบหนีเข้าเมืองในไร่ แถมยังพบมีการทารุณและแรงงานชาวพม่าด้วย,จากการสอบขยายนำไปสู่การขุดพบโครงกระดูกมนุษย์ 3 โครงในไร่ของ พ.ต.อ.นพ.สุพัฒน์ ก่อนจะมีการตรวจพิสูจน์ทางดีเอ็นเอ กระทั่งพบว่าเป็นโครงกระดูกของนายอีต้า แรงงานชาวเมียนมาที่ถูก พ.ต.อ.นพ.สุพัฒน์ฆ่าเมื่อประมาณเดือนกุมภาพันธ์ 2547 เนื่องจากไม่พอใจที่สนิทสนมกับ น.ส.วิลสาภรรยาคนที่ 3 พนักงานอัยการจังหวัดเพชรบุรีจึงสั่งฟ้อง พ.ต.อ.นพ.สุพัฒน์เพิ่มอีก 2 ข้อหาคือ 1.รับคนงานต่างด้าวที่ไม่มีใบอนุญาตเข้าทำงาน ให้ที่พักพิงซ่อนเร้นแก่คนงานต่างด้าวเพื่อให้พ้นการจับกุมและข้อหาค้ามนุษย์ ตาม พ.ร.บ.ป้องกันและปราบปรามการค้ามนุษย์ พ.ร.บ.การทำงานของคนต่างด้าว และ พ.ร.บ.คนเข้าเมือง จำคุก 8 ปี 33 เดือน และให้จำเลยชดใช้ค่าสินไหมทดแทนแก่ผู้เสียหายรวม 1 ล้านบาท และ 2.ข้อหาร่วมกันฆ่าคนตายโดยเจตนาและไตร่ตรองไว้ก่อนถูกศาลจังหวัดเพชรบุรีพิพากษาประหารชีวิตแต่ พ.ต.อ.นพ.สุพัฒน์ไม่มาฟังคำพิพากษาได้หลบหนีหายตัวไปอย่างไร้ร่องรอยนานกว่า 1 ปี กระทั่งถูกทางการเมียนมาจับกุมเมื่อวันที่ 20 ธ.ค.ที่ผ่านมา
หมอสุพัฒน์ ส่อนอนคุกยาวในเมียนมา เผยหลังถูกศาลพิพากษาคดีหนีเข้าเมืองกับใช้บัตรประชาชน ปลอมอย่างต่ำนาน 1 เดือน อย่างช้า 3 เดือน ก่อนผลักดันออกนอกประเทศ โดยรัฐบาลกลางเป็นผู้สั่งการ ขณะที่เมียของหมอคนดังได้รับอิสรภาพถูกปล่อย
จับหมอสุพัฒน์,พม่า,สุพัฒน์ เลาหะวัฒนะ,ข้อหาหลบหนีเข้าเมือง,ข่าวหน้า1